Lietuvos sritis (1915–1918)
Apie Nacistinės Vokietijos suformuotą panašų administracinį vienetą žr. Lietuvos generalinė sritis. Lietuvos sritis (vok. Verwaltungsbezirk Litauen) – vienas iš Vokietijos imperijos, Oberosto administracinių vienetų, sudarytas 1915 m. iš buvusios Kauno gubernijos. Srities ribos keitėsi kelis kartus. 1916 m. pabaigoje užėmė 63 275 km² plotą, buvo 1,928,123 gyventojai, gyventojų tankumas – 31 (gyv./km²). Sritis ribojosi su Rytų Prūsija, Kuršo sritimi, Balstogės-Gardino sritimi, Varšuvos Generalgubernija ir Rusijos imperija.